**Miniprojekt: Idrætshistorie, doping og sportswashing**

**(Sporten i samfundet og samfundet i sporten)**

Et billede, der indeholder tekst

Automatisk genereret beskrivelse

### *Doping, stormagtspolitik, OL, idrættens moral og meget mere…*

I skal i de næste lektioner arbejde jer igennem de forskellige nummererede opgaver nedenfor. Når I er kommet igennem dem alle sammen, skal I i grupper lave en poster-præsentation ud fra opgaveformuleringen nederst i dokumentet. I kan med fordel læse opgaveformuleringen igennem, inden I går i gang med de nummererede opgaver, så I har et bagvedlæggende fokus.

Indledende til miniprojektet skal vi lige have helt styr på dokumentaren ”Ikaros”, derefter bevæger vi os over i en egentlig analyse og diskussion af Ruslands ageren på den internationale sportsscene samt sammenligning med OL i Berlin 1936. Forløbet kommer til at forløbe sig over timerne i dag plus 5 lektioner. I administrerer selv jeres tid, men I er blevet sat sammen i grupper, så husk at snakke sammen med jeres gruppe løbende om opgaver og svar.

Vi starter og slutter timen i klassen, hvis der skulle være spørgsmål til opgaven og lige for at se hinandens smukke ansigter.

## Program:

|  |  |  |  |  |
| --- | --- | --- | --- | --- |
| UGE | DAG | MODUL | INDHOLD: | PRODUKT: |
| 8 | Mandag d. 17/2 | 5. modul | 1) ”Ikaros” | **Dokumentar (se)**   * Spsm |
| 8 | Fredag d. 21/2 | 1. modul | 1) ”Ikaros”  2) Explainer ”Soft power”  3) Softpower OL og Rusland | **Explainer (se)**  **Artikler (læs)**   * **spsm** |
| 9 | Tirsdag d. 25/2 | 5. modul | 4) OL Berlin 1936 – Forførelsens triumf | **Podcast** **(lyt)** |
| 9 | Fredag d. 28/2 | 3. modul | 4) OL Berlin 1936 – Forførelsens triumf  5) Arbejde med kreativt produkt | * Spsm |
| 10 | Fredag 7/3 | 1. modul | 5) Arbejde med kreativt produkt + præsentere for en anden gruppe | **Poster** |

1. **Ikaros**

Filmen er bygget op omkring Bryan Fogels forsøg med doping og amatørcykling, men ender ud med idræts- og stormagtspolitik. Det skal vi undersøge lidt nærmere.

I skal besvare spørgsmålene ud fra dokumentaren.

* Hvordan doper Bryan Fogel sig? Hvad lagde I mærke til mht. doser, timing, injektionssted, virkning og bivirkning?
* Hvem er Grigory Rodchenkov?
* Hvordan bærer Rusland sig, ifølge Rodchenkov, ad med at skjule deres dopingsnyd i forbindelse med vinter OL i Sochi?
* Hvad sker der med Rodchenkov i dokumentaren?

1. **Teorien bag**

Når I har besvaret spørgsmålene, skal vi i gang med at opbygge et teoriapparat.

Se den korte film på YouTube ved at følge dette link: [https://www.youtube.com/watch?v=b](https://www.youtube.com/watch?v=buRcg1Gsn2Y&t&fbclid=IwAR0fKaK55iuCZ93huVv_62EyQpk_10wMyEPBzV6omIFXllrEbsQXPQ2rePE&ab_channel=Idraetshistorie.dk)uRcg1Gsn2Y&t&fbclid=IwAR0fKaK55iuCZ93huVv\_62EyQpk\_10wMyEPBzV6omIFXllrEbsQXPQ2rePE&ab\_channel=Idraetshistorie.dk

Her skal I besvare følgende spørgsmål:

* Hvad ligger der I begreberne hard og soft power, samt soft disempowerment (hav her især fokus på annekteringen af Krim)
* Hvordan passer det med sportsbegivenheder I kender til?

1. **De forskellige komiteers opbygning og straffen**

I skal nu i gang med analysedelen, hvor I skal se på hvorfor Putin har gjort som han nu engang har gjort: <http://idraetshistorie.dk/temaer/vinter-ol-i-sotji-2014/doping-er-en-brik-i-russisk-politik/>

Hvordan er hele strukturen i IOC, WADA og CAS skruet sammen:

<https://www.reuters.com/article/world/factbox-the-ioc-wada-cas-and-the-russian-doping-story-explained-idUSKBN1FS16P/>

<https://www.dr.dk/sporten/oevrig/ruslands-udelukkelse-fra-store-sportsbegivenheder-tegner-allerede-til-vaere>

<https://www.idan.dk/nyheder/skuffelse-i-danmark-efter-mild-straf-til-rusland-i-dopingskandale/>

Hjælpespørgsmål:

* Hvad er WADA, IOC og CAS?
* Hvordan går det med at overholde IOC’s mål om at ”Kæmpe imod politisk eller kommerciel udnyttelse af sport og sportsfolk”?
* Hvordan er WADAs eksekutiv komite sammensat?
* Hvordan er CAS sammensat?
* Hvorfor kan det give problemer?
* Hvorfor er ordlyden i sanktionerne et problem?
* Hvad med Ruslands værtsskaber for store sportsbegivenheder i perioden?
* Hvad får Rusland ud af at anke straffen til CAS?

1. **OL i Berlin 1936**

I skal nu videre til diskussionen/perspektivering til OL i Berlin 1936.

I skal via linket lytte til en udsendelse om OL i Berlin 1936 og se på, hvordan OL også den gang var politisk. (Scroll lidt ned på siden, så kommer playeren, hvor I kan høre udsendelsen). <https://www.mediano.nu/oversigt/2020/5/25/mediano-sport-perspektiv-ol-i-berlin-1936-forfrelsens-triumf>

Hjælpespørgsmål:

* Hvad bruger Hitler OL til?
* Hvorfor får Tyskland lov til at afholde OL i 1936 i forhold til IOC’s mål om at være apolitisk?
* Hvordan var omverdenens syn på Tyskland og afholdelsen af OL?
* Hvem var Jessie Owens og hvorfor er han blevet ikonisk?
* Hvordan forløb åbningsceremonien i 1936? Hvordan passer det med adskillelsen af sport og politik?
* Hvorfor gør værtsnationen det ofte rigtig godt til OL?
* Hvordan bliver sportsbegivenhederne generelt brugt af Nazityskland?
* (Snakker de ikke om, men besvar ud fra jeres viden) Hvordan minder OL i 1936 om Vinter OL i Sochi?

1. **Opgaven**

Nu er forarbejdet gjort og I skulle gerne være i stand til at svare på nedenstående opgaveformulering. Alle skal dog forholde sig til og diskutere alle tre svar. Og alle i gruppen ”hæfter” for det samlede produkt.

Produktet er en poster, A3 eller A2 som skal portrættere svarene på nedenstående opgaveformulering. Brug gerne billeder med symboler og metaforer, der kan understøtte jeres mundtlige præsentation af svarene på opgaveformuleringen.

**Opgaveformulering**

* Redegør for dopingskandalen i Rusland, herunder Rodchenkovs rolle heri.
* Analyser hvilke formål Putin har med at få kæmpemæssige sportsbegivenheder til landet. Du skal endvidere analysere hvad resultatet bliver for Rusland både den gang (Ol i Sochi) og de efterfølgende straffe. Inddrag blandt andet begreberne soft- og hard power samt soft disempowerment i din analyse.
* Afslutningsvis skal du diskutere hvorvidt motiverne bag og efterfølgende resultat af Vinter OL i Sochi, kan sidestilles med OL i Berlin 1936.